ตอกหน้า สพฐ.ซื้อซีซีทีวี 5 จังหวัดใต้ผิดชัด
ธีระเกียรติ ส่งข้อมูลให้ ป.ป.ช.เชือด โกศล อัดใครทำก็ต้องรับกรรม,นพ.ธีระเกียรติ เจริญเศรษฐศิลป์ รมว.ศึกษาธิการ (ศธ.) เปิดเผยว่า ตนได้รับรายงานจาก พล.ท.โกศล ประทุมชาติ ที่ปรึกษา รมว.ศธ. ในฐานะรองประธานคณะกรรมการอำนวยการขับเคลื่อนแก้ไข ปัญหาทุจริต ศธ. ว่า จากการลงพื้นที่ 5 โรงเรียน ใน จ.สงขลา และ จ.ปัตตานี ตรวจสอบการดำเนินโครงการติดตั้งระบบกล้องวงจรปิด (CCTV) ในโครงการ Safe Zone School 12 เขตพื้นที่การศึกษาในจังหวัดชายแดนภาคใต้ ซึ่งดำเนินการโดย 4 บริษัท จากการตรวจสอบพบว่าของที่โรงเรียนตรวจรับไม่ตรงกับที่กำหนดไว้ในข้อกำหนดการจัดซื้อจัดจ้าง หรือทีโออาร์ โดยในทีโออาร์ระบุว่า ระบบต้องมีซอฟต์แวร์สามารถรองรับกล้องวงจรปิดได้ไม่น้อยกว่า 16 กล้อง แต่การตรวจสอบพบว่า มีซอฟต์แวร์รองรับได้แค่ 6 กล้อง ซึ่งเป็นข้อเท็จจริงที่เกิดขึ้นและไม่ตรงกับที่สำนักงานคณะกรรมการการศึกษาขั้นพื้นฐาน (สพฐ.) รายงานมาว่ารองรับได้ 6 กล้อง ถูกแล้ว ในสัปดาห์หน้าตนจะส่งข้อมูลทั้งหมดให้ สำนักงานคณะกรรมการป้องกันและปราบปรามการทุจริตแห่งชาติ (ป.ป.ช.) ดำเนินการตามกฎหมายต่อไป เรื่องนี้สาวถึงใครคนนั้นก็ต้องรับผิดชอบ ทั้งนี้ คาดว่าจะมีมูลค่าความเสียหายประมาณ 67 ล้านบาท ส่วนตัวเห็นว่าตัวเงินไม่สำคัญ แต่เมื่อมีการทุจริตขึ้นมาเราก็ไม่ยอม และยืนยันว่างานนี้ไม่มีมวยล้มต้มคนดูแน่นอน,ด้าน พล.ท.โกศลกล่าวว่า ตนพร้อมทีมกฎหมายและผู้เชี่ยวชาญจากมหาวิทยาลัยสงขลานครินทร์ ได้ลงไปตรวจในโรงเรียน 5 แห่ง ที่ดำเนินการโดย 4 บริษัทซึ่งประมูลได้ในโรงเรียน 1,104 แห่ง โดยเน้นดูในเรื่องเอ็นวีอาร์ (NVR) หรือ License ซึ่งมีปัญหา เพราะข้อกำหนดคุณลักษณะของ License ที่ระบุไว้ต้องสามารถบันทึกภาพจากกล้องวงจรปิดชนิด IP Network Camera ได้ไม่น้อยกว่า 16 กล้อง แต่ทั้ง 4 บริษัท ติดตั้งโปรแกรมที่ได้รับลิขสิทธิ์ถูกต้อง เพื่อใช้กับเครื่องบันทึกเพียง 6 License เท่านั้น มีผลทำให้กล้องสามารถบันทึกภาพจากกล้องวงจรปิดชนิด IP Network Camera ได้เพียง 6 กล้อง ซึ่งหากในอนาคต ศธ.เห็นว่าจำเป็นต้องติดตั้งกล้องเพิ่ม มากกว่า 6 กล้อง จะต้องเสียงบประมาณในการจัดซื้อโปรแกรมที่ได้รับลิขสิทธิ์อย่างถูกต้องเพิ่มอีก นอกจากนี้ยังพบว่าบริษัทไม่ได้ออกแบบหรือติดตั้งโปรแกรมให้สามารถดูภาพผ่าน Web Browser ในทุกสำนักงานเขตพื้นที่การศึกษา ตามที่กำหนดในทีโออาร์ เรื่องนี้ค่อนข้างชัดเจนว่าไม่ได้ดำเนินการตามทีโออาร์ ดังนั้น ใครทำอะไรไว้ก็ต้องได้รับผลกรรมจากสิ่งที่กระทำเอาไว้.
นพ.ธีระเกียรติ เจริญเศรษฐศิลป์ รมว.ศึกษาธิการ (ศธ.) เปิดเผยว่า ตนได้รับรายงานจาก พล.ท.โกศล ประทุมชาติ ที่ปรึกษา รมว.ศธ. ในฐานะรองประธานคณะกรรมการอำนวยการขับเคลื่อนแก้ไข
ธีระเกียรติ เจริญเศรษฐศิลป์,ศึกษาธิการ,โกศล ประทุมชาติ,ปัตตานี,ทุจริต